Държавен вестник, бр. 99, 2016 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  99
3.3.2.7.3.2. Хистологични препарати и пара-
финови блокове се съхраняват в патологоанато-
мичните структури към болниците, както следва: 
хистологичните препарати – минимум 15 години, 
и съответните парафинови блокове – минимум 
20 години при налична туморна биобанка.
3.3.2.7.3.3. Цитологичните препарати от диаг-
ностични изследвания и гинекологични цитона-
мазки се съхраняват минимум 3 години.
3.3.2.7.3.4. Аутопсионните архиви (аутопси-
онни протоколи, налична фотодокументация) 
се съхраняват постоянно, препоръчително и на 
електронен носител. Парафиновите блокове от 
некропсичните изследвания се съхраняват до 
15 години. Хистологичните препарати от нек-
ропсиите се съхраняват за срок до 10 години.
3.3.3. Организацията на дейността и вътреш-
ните и външните взаимодействия в структура-
та – осъществяват се съгласно правилника за 
устройството, дейността и вътрешния ред на 
съответното лечебно заведение.
3.3.3.1. Диагностично-контролна функция вър-
ху лечебната дейност на болничните структури 
се осъществява от организираните клинико-
биопсични и клинико-патоанатомични срещи.
3.3.3.1.1. Патологоанатомичните структури 
имат решаваща роля в диагностичния про-
цес на преобладаващия брой клинични дис-
циплини: медицинска онкология, вътрешни 
болести, кардиология, пневмология и фтизиа-
трия, гастроентерология, клинична хематоло-
гия, кардиология, ендокринология; хирургични 
специалности – пластично-възстановителна и 
естетична, лицево-челюстна, неврохирургия, 
сърдечно-съдова хирургия, хирургия в областта 
на назо-фарингеалната област, белодробна и 
коремна хирургия, хирургия на отделителната 
и половата система, ортопедия, транспланта-
ционна хирургия; акушерство и гинекология; 
педиатрия и медицински специалности с педиа-
трична насоченост; кожно-венерически болести; 
алергология и др.
3.3.3.1.2. Структурите по обща и клинична 
патология участват в планирането, организира-
нето и развитието на болничната политика, като 
координират своите задачи с другите медицински 
структури в лечебното заведение.
3.3.3.1.3. Структурите по обща и клинична 
патология дават становище в рамките на пред-
мета на патологията за диагностични, лечебни, 
профилактични, учебни и научни въпроси, от-
насящи се до цялостната дейност на лечебното 
заведение.
3.3.3.1.4. Ръководителят на структурата по 
клинична патология може да участва в състава 
на комисии, сформирани от ръководителя на 
лечебното заведение, като отговаря за осигу-
ряване на документиране на макроскопската 
и хистологичната находка при обсъждането на 
медицинските случаи.
3.3.3.1.5. Ръководителят на структурата по 
обща и клинична патология задължително се 
включва в състава на клиничната онколигична 
комисия на лечебното заведение.
3.3.3.2. Вътреболничните комуникации на 
структурата по клинична патология се базират 
на следните документи:
3.3.3.2.1. Правилникът за вътрешния ред и 
вътреболничните комуникации се изработват 
от ръководителя на структурата по обща и кли-
нична патология и са съобразени с правилника 
за устройството, вътрешния ред и дейността на 
лечебното заведение.
3.3.3.2.2. При аутопсия трупът трябва да бъде 
идентифициран и регистриран в структурите по 
обща и клинична патология в присъствието на 
представител на клиничното болнично звено и 
чрез протокол, подписан в два еднакви екзем-
пляра от оторизираните лица.
3.3.3.2.2.1. Задължително е трупът на почина-
лия пациент да бъде придружен с идентификаци-
онна бележка от болничната структура, в която 
е починал, и пълната болнична документация, 
включваща болничния лист с предаутопсионна 
клинична епикриза и оформена окончателна 
клинична диагноза. Всички трупове, постъпили 
в звеното, подлежат на регистрация.
3.3.3.2.2.2. Болничната документация – исто-
рия на заболяването, се предоставя обратно на 
клиничното звено срещу подпис на служител, 
определен от съответната клиника или отделение.
3.3.3.2.2.3. Патологоанатомични аутопсии на 
лица, починали в лечебните заведения за бол-
нична помощ и в домовете за медико-социални 
грижи, се извършват съгласно чл. 98 от Закона 
за здравето.
3.3.3.2.2.4. Резултатите от патологоанато-
мичната аутопсия, включващи патолого-анато-
мичната диагноза и епикриза, се предоставят 
на клиниката/отделението, в което е починал 
пациентът, в срок до един месец и срещу подпис 
на оторизирано лице.
3.3.3.2.2.5. Освобождаване от патологоана-
томична аутопсия, оформянето на съответните 
оригинални документи и архивирането им се 
регламентира съгласно нормативната уредба и 
правилника за устройството, дейноста и вътреш-
ния ред на лечебното заведение. 
3.3.3.2.2.6. Удостоверение за кремация на 
починал пациент се издава от патологоанато-
мичните структури само след извършена пато-
логоанатомична аутопсия.
3.3.3.2.2.7. Аутопсиите се извършват в рамките 
на работния ден на патоанатомичната структура 
и по изключение след работния ден и на праз-
нични дежурства.
3.3.3.2.2.8. Клиничните лекари са длъжни да 
присъстват при извършване на аутопсията на 
починалия в тяхната клиника пациент.
3.3.3.2.2.9. При условие че пациентът е по-
чинал в болнично лечебно заведение по време 
на оперативна интервенция и/или медицински 
манипулации, или без уточнена причина за 
смърт, препоръчително е при извършване на 
патологоанатомичната аутопсия да се изисква 
присъствие на лекар с придобита специалност по 
съдебна медицина, без за това да е необходимо 
решение на орган на съдебната власт.
3.3.4. Граници на отговорност в диагностич-
но-лечебния процес: